
משרד המשפטים
הממונה על העמדת מידע לציבור

	ירושלים, כ"ו ניסן, תשע"ח 

	11 אפריל , 2018

	בתשובתך נא ציין:

	תיק מס' 29/18


לכבוד










אדון נכבד, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 25/1/2018)
בפנייתך שבסימוכין ביקשת לקבל העתק מכל ההתכתבויות שהתקיימו שבין נציגי היועץ המשפטי לממשלה לבין נציגי עיריית ת"א-יפו, בעניין הפרשנות המשפטית הראויה לסעיף 9 לתוספת השלישית לחוק התכנון והבניה התשכ"ח 1965- בקשר עם הצמדת היטל ההשבחה ל- "מדד השלילי".

לאחר בירור בקשתך, הריני להשיבך כי למעט פנייתה הפורמלית של עיריית ת"א לקבל את עמדת המשנה ליועץ המשפטי לממשלה (אזרחי) מיום 20.3.2017, אליה גם הפנית בבקשתך, אין בידנו תכתובות נוספות לעניין זה. 

בעקבות פנייה זו התקיימה ישיבה בין בעלי תפקיד במשרד המשפטים לבין נציגי עיריית ת"א ובית שמש, אך בהתאם לשיקול הדעת המסור לרשות בסעיף 9(ב)(4) לחוק חופש המידע, מצאנו כי אין למסור את סיכום הדיון, המצוי כיום בגדר "טיוטה" לא סופית, הואיל ומדובר על דיון פנימי, במסגרתו התקיימה התייעצות פנימית בין עובדי רשויות ציבוריות וחבריהן, הדברים שנאמרו בה הם בגדר דעה, עצה או המלצה שניתנו לצורך קבלת החלטה – וזו טרם גובשה. כידוע, מטרת הסעיף למנוע את ה"אפקט מצנן" על עובדי הרשות. 

הנני להודיעך כי לפי סעיף 17 לחוק יש בידך לעתור כנגד החלטה זו לבית המשפט לעניינים מנהליים בירושלים. 
 
                                                                                                                    בכבוד רב,


מיטל כץ, עו"ד

הממונה על העמדת מידע לציבור

